
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 91
                                                               din 27 aprilie 2023
privind completarea unor hotărâri ale Consiliului Local Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.882/10.04.2023 şi la Consiliul Local Sighișoara cu nr. 14.573/18.04.2023, de referatul de aprobare, înregistrat cu nr. 13.884/10.04.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere nota de serviciu cu nr. 13.768/IV/2/10.04.2023 a Biroului Impozite și Taxe din cadrul Municipiului Sighișoara, prin care se transmite necesitatea ca declarațiile fiscale pentru stabilirea impozitului pe teren în cazul persoanelor juridice datorat în temeiul Legii nr. 227/2015 privind Codul fiscal, cu modificările și completările ulterioare, să conțină aceleași date cu cele din actele în baza cărora declarațiile au fost date, respectiv hotărârile consiliului local, acesta fiind motivul pentru care imobilele – terenuri la care se face referire în Hotărârile Consiliului Local Sighișoara nr. 250/29.09.2022, nr. 251/29.09.2022 și nr. 252/29.09.2022, neavând specificată categoria de folosință a imobilului în cuprinsul hotărârilor, nu au putut fi înregistrate în evidențele fiscale în vederea emiterii certificatelor de atestare fiscală;


Având în vedere art. 1 alin. (1) din Hotărârea Consiliului Local Sighișoara nr. 250/29.09.2022 privind intabularea dreptului de proprietate privată a Municipiului Sighișoara asupra unui imobil – teren și concesionarea directă a unei suprafețe de teren în vederea edificării unui balcon;

Având în vedere art. 1 alin. (1) din Hotărârea Consiliului Local Sighișoara nr. 251/29.09.2022 privind intabularea dreptului de proprietate privată a Municipiului Sighișoara asupra unui imobil – teren și închirierea directă a unor terenuri;

Având în vedere art. 1 alin. (1) din Hotărârea Consiliului Local Sighișoara nr. 252/29.09.2022 privind intabularea dreptului de proprietate privată a Municipiului Sighișoara asupra unui imobil – teren și transmiterea unor drepturi de concesiune;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;
Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 13.883/10.04.2023, prin care se propune completarea unor hotărâri ale Consiliului Local Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ș T E:
Art. I. Se aprobă completarea art. 1 alin. (1) din Hotărârea Consiliului Local Sighișoara nr. 250/29.09.2022 privind intabularea dreptului de proprietate privată a Municipiului Sighișoara asupra unui imobil – teren și concesionarea directă a unei suprafețe de teren în vederea edificării unui balcon, care va avea următorul conținut: 
„Art. 1. (1) Se aprobă înscrierea dreptului de proprietate privată a Municipiului Sighișoara asupra imobilului – teren intravilan, cu categoria de folosință curți - construcții, în suprafață de 296 mp., situat în Municipiul Sighișoara, str. Plopilor, nr. 15, jud. Mureș, înscris în C.F. nr. 51133 Sighișoara (nr. C.F. vechi: 9455), la poziția A1, sub nr. top. 3337/1, având în vedere că acesta se află situat în intravilanul Municipiului Sighișoara – domeniul privat.”

Art. II. Se aprobă completarea art. 1 alin. (1) din Hotărârea Consiliului Local Sighișoara nr. 251/29.09.2022 privind intabularea dreptului de proprietate privată a Municipiului Sighișoara asupra unui imobil – teren și închirierea directă a unor terenuri, care va avea următorul conținut: 

„Art. 1. (1) Se aprobă înscrierea dreptului de proprietate privată a Municipiului Sighișoara asupra imobilului – teren intravilan, cu categoria de folosință curți - construcții, în suprafață de 503 mp., situat în Municipiul Sighișoara, str. Mircea Vodă, nr. 15, jud. Mureș, înscris în C.F. nr. 54367 Sighișoara (nr. C.F. vechi 11528) sub nr. cad. 1317/1 și nr. top. 2345/1/2, având în vedere că acesta se află situat în intravilanul Municipiului Sighișoara – domeniul privat.”

Art. III. Se aprobă completarea art. 1 alin. (1) din Hotărârea Consiliului Local Sighișoara nr. 252/29.09.2022 privind intabularea dreptului de proprietate privată a Municipiului Sighișoara asupra unui imobil – teren și transmiterea unor drepturi de concesiune, care va avea următorul conținut: 

„Art. 1. (1) Se aprobă înscrierea dreptului de proprietate privată a Municipiului Sighișoara asupra imobilului de natură teren intravilan, cu categoria de folosință curți - construcții, în suprafață de 308 mp., situat în Municipiul Sighișoara, str. Mihai Viteazu, nr. 81, jud. Mureș, înscris în C.F. nr. 50485 Sighișoara (nr. C.F. vechi: 9660), sub nr. top. 3412/8, având în vedere că acesta se află situat în intravilanul Municipiului Sighișoara – domeniul privat.”

Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică și Biroul Impozite și Taxe – Direcția Economică din cadrul Municipiului Sighişoara.

Art. V. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  4 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcția Economică.
12 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 91/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


